ตลาดหุ้นสหรัฐปิดลบแรง
ตลาดหุ้นสหรัฐดิ่งลงแรงดาวโจนส์ ลดลง 158.20 จุด ขณะที่น้ำมันปิดลบเช่นกัน
29 ธ.ค. 2555

ตลาดหุ้นสหรัฐดิ่งลงแรงดาวโจนส์ ลดลง 158.20 จุด ขณะที่น้ำมันปิดลบเช่นกัน
ตลาดหุ้นสหรัฐฯวานนี้(28ธ.ค.)ดิ่งลงแรงอีกครั้ง หลังเริ่มมีข้อสงสัยมากขึ้นเรื่อยๆว่านักการเมืองทั้งฝ่ายของสหรัฐฯจะบรรลุข้อตกลงตัดลดงบประมาณได้ทันเส้นตายสิ้นปีนี้หรือไม่       ดัชนีหุ้นดาวโจนส์ ลดลง 158.20 จุด (1.21 เปอร์เซ็นต์) ปิดที่ 12,938.11 จุด แนสแดค ลดลง 25.60 จุด (0.86 เปอร์เซ็นต์) ปิดที่ 2,960.31 จุด เอสแอนด์พี ลดลง 15.67 จุด (1.10 เปอร์เซ็นต์) ปิดที่ 1,402.43 จุด   ขณะที่น้ำมันปิดลบเช่นกัน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 7 เซนต์ ปิดที่ 90.80 ดอลลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 18 เซนต์ ปิดที่ 110.62 ดอลลาร์ต่อบาร์เรล